લીસ્ટીંગ ગેઈન્સ અને શેરહોલ્ડરોની મૂડી છૂટી કરવા, ટીસીએનએસ મેઈડન આઈપીઓ દ્વારા તેનો રૂ. ર નો એક એવા ૧૫૭૧૪૦૩૮ ઈકવીટી શેર, બુકબીલ્ડીંગ રૂટ દ્વારા ઓફર કરીને મૂડી બજારમાં આવી રહી છે. તેની ઓફર વેચાણ માટેની છે અને પ્રાઈસબેન્ડ રૂ. ૭૧૪-૭૧૬ છે.આ દ્વારા કંપની નીચેના અને ઉપરના પ્રાઈઝ બેન્ડના આધારે રૂ. ૧૧૨૧.૯૮-૧૧૨૫.૧૩ કરોડ એકત્રીત કરવા માગે છે. જાહેર ભરણા માટે આ ઈસ્યુ તા. ૧૮.૦૭.૨૦૧૮ ના રોજ ખુલશે અને તા. ૨૦.૦૭.૨૦૧૮ના રોજ બંધ થશે. ઓછામાં ઓછી અરજી ૨૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર બીએસઈ અને એન એસ ઈ પર લીસ્ટ થશે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૨૫.૬૩ % હિસ્સો આપશે. આ સેકંડરી ઓફર હોવાથી, ઈસ્યુ પછી પણ તેમની મૂડી રૂ. ૧૨.૨૬ કરોડ રહેશે. શરુઆતમાં ભાવો ભાવ શેર આપ્યા પછી તેમણે બીજા શેર રૂ. ૪.૩૬ થી રૂ. ૩૭૩.૨૬ના ભાવે આપેલ હતા.(રૂ. ર ની મૂળ કીંમતનાશેર- માર્ચ ર૦૦૪ થી જુન ર૦૧૮ દરમ્યાન). આ ઈસ્યુના બુક રનીંગ લીડ મેનેજર કોટક મહિન્દ્ર કેપિટલ કું. લી, અને સીટીગ્રુપ ગ્લોબલ માૃકેટસ ઈન્ડિયા પ્રા. લી છે જયારે કાર્વી કોમ્પ્યુટરશેર પ્રા. લી. આ ઈસ્યુના રજીસ્ટ્રાર છે. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૧૩.૪૭ અને રૂ. ૩૦.૫૩ હતી. વેચાણકર્તા શેરહોલ્ડર્સની શેર સંપાદનની કિંમત શેર દીઠ રૂ. ર થી રૂ. ૩૭૩.૨૬ હતી.